Along Came A Spider
Along Came a Spider – 25-asis studijinis Alice Cooper albumas, ankstesniojo Dirty Diamonds tęsinys. Jis pasiekė 53 vietą JAV ir 31 – Jungtinėje Karalystėje, tapdamas sėkmingiausiu atlikėjo darbu nuo 1991 metų Hey Stoopid išleidimo. Albumas turėjo pasirodyti metais anksčiau, tačiau planus teko nukelti dėl įtempto koncertų grafiko. Prie jo įrašymo prisidėjo Ozzy Osbourne ir Slashas. Albumo tema pasakoja apie serijinį žudiką vardu Spider, paliekantį visas aukas šilko kokonuose ir be vienos kojos. Spider‘is siekia surinkti aštuonias kojas, kad galėtų baigti savo paties tinklą, tačiau įsimyli aštuntąją auką. Pirmą kartą temą apie žudiką, aukomis pasirenkantį moteris, Alice Cooper panaudojo dar 1987 metais albume Raise Your Fist and Yell. Dainoje "(In Touch with) Your Feminine Side" pritariančio vokalo partiją atlieka Alice Cooper vyresnioji dukra Calico.